सिटी रिपोर्टर
सिटी रिपोर्टर
इंडियनकंटेम्परेरी आर्टिस्ट अर्पणा कौर 40 साल से कला की दुनिया में सक्रिय हैं। पेंटिंग्स के अलावा अर्पणा म्यूरल्स आैर स्कल्प्चर्स भी बनाती हैं। शहर में वे स्लाइड शो प्रेजेंटेशन देने के लिए पहुंची थीं। इस दौरान उन्होंने अपने कला के सफर पर शहर के आर्ट लवर्स से बातचीत भी की। अर्पणा की मां अजीत कौर जानीमानी राइटर हैं। इसलिए फोक आर्ट और लिट्रेचर के माहौल के बीच ही इनका बचपन गुजरा।
अर्पणा शुरू से ही स्कल्पचर, मिनिएचर पेंटिंग्स से प्रेरित रही हैं, इसलिए जब वे खुद कमाने लगीं तो दूसरी औरतों की तरह इन्होंने जूलरी और कपड़ों पर नहीं ज्यादा पैसा खर्च नहीं किया, बल्कि मिनिएचर पेंटिंग्स की बुक्स खरीदने पर अपनी इंकम खर्च की। कहने लगीं, ‘9 साल की उम्र में मैंने पहली पेंटिंग बनाई थी। यह पेंटिंग एक पहाड़ी मां-बेटी की थी। खुद की बात करूं तो मैं एक सेल्फ-टॉट आर्टिस्ट हूं। घर में ही आर्ट सीखा है और मेरी मां से मैं हमेशा से ही प्रेरित रही हूं। मेरी पहली आर्ट एग्जिबिशन को देखने के लिए कोई नहीं आया था। इसके बाद मैंने “मिसिंग ऑडियंस’ सीरीज पर एक आर्ट वर्क बनाया, जिसमें एक म्यूजीशियन खुद ही गा रहा है आैर खुद ही सुन रहा है। इस एपिसोड ने मुझे आैर बेहतर परफॉर्म करने के लिए इंस्पायर किया।’ अर्पणा के मुताबिक हर बात का उनपर गहरा असर पड़ता है। वह कबीर के दोहों से इंस्पायर हुईं तो कबीर के जन्म स्थान को देखने के लिए वाराणसी पहुंच गईं और वहां रहकर उस जगह को पेंट किया। भारत-पाक विभाजन के समय दादा जी द्वारा लाए गए गुरु ग्रंथ साहिब को पेंट किया। वे आज भी उस गुरु ग्रंथ साहिब को पढ़ती हैं। हिरोशिमा के म्यूजियम ऑफ मॉडर्न आर्ट में इन्हें हॉलोकॉस्ट के 50 साल पूरे होने पर कमिशन किया गया था। वहां भी इनके कई आर्टवर्क डिसप्ले किए गए। इसके अलावा कॉमनवेल्थ गेम्स के समय दिल्ली में कटे पेड़ों से पर्यावरण पर जो असर पड़ा, पी कॉक्स की मौत के बाद उन्हें कुत्तों द्वारा जब खाया गया तो अर्पणा ने सिर्फ इसे पेंट किया, बल्कि दिल्ली सरकार के खिलाफ कोर्ट भी गईं। 15 साल तक दिल्ली सरकार के खिलाफ लड़ीं और इस केस को जीत गईं। इसके बाद कटे पेड़ों की जगह दोबारा पेड़ लगाए गए।
दिल्ली सरकार के खिलाफ 15 महीने लड़ी मैं
करती हैं जरूरतमंदों की मदद
आजअर्पणा की पेंटिंग्स अंडरप्रिविलेज्ड के लिए चलाए जा रहे कई प्रोजेक्ट्स को सपोर्ट करती हैं। इनमें इनकी मां द्वारा शुरू की गई अकादमी ऑफ फाइन आर्ट्स एंड लिट्रेचर में मुफ्त वोकेशनल ट्रेनिंग शामिल है। इसके अलावा वह गरीबों के लिए राशन प्रोजेक्ट, बूढ़ी विधवाओं के लिए “ऊं वाहेगुरु ऋषि आश्रम’ और गाजियाबाद में एक कुष्ठ घर को भी सपोर्ट करती हैं।
आर्ट आपको बदल देता है
अर्पणा के मुताबिक आर्ट एक आर्टिस्ट को सोचने की आैर खुद को एक्सप्लोर करने की स्वतंत्रता देता है। आपने आर्ट को क्यों चुना, इस पर सामने से जवाब आया, मुझे बचपन से ही रंगों का नशा है। मैं यह कहूंगी कि मैंने आर्ट को नहीं आर्ट ने मेरी सृजना की है। मुझे तराशा है। मैं खुद ही अपनी क्रिटिक हूं। एक इंसान के तौर पर आर्ट ने मुझे काफी बदल दिया है।
baatcheet चंडीगढ़ललित कला अकादमी द्वारा गवर्नमेंट म्यूजियम एंड आर्ट गैलरी में स्लाइड शो प्रेजेंटेशन देने पहुंची आर्टिस्ट अर्पणा कौर से बातचीत।
kas_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva